Atès l'Acord del Consell d'Administració de l'Institut Català de les Empreses Culturals adoptat en la sessió de 19 de desembre del 2018, pel qual s'aproven les bases específiques que han de regir la concessió de subvencions per a la modernització de les llibreries,
—1 Que es publiqui íntegrament al Diari Oficial de la Generalitat de Catalunya l'Acord del Consell d'Administració de l'Institut Català de les Empreses Culturals, de 19 de desembre de 2018, pel qual s'aproven les bases específiques que han de regir la concessió de subvencions per a la modernització de les llibreries.
—2 Contra aquest Acord, que no exhaureix la via administrativa, es pot interposar un recurs d'alçada davant la persona titular del Departament de Cultura en el termini d'un mes a comptar de la publicació al Diari Oficial de la Generalitat de Catalunya.
Presidenta del Consell d'Administració
del Consell d'Administració de l'Institut Català de les Empreses Culturals, de 19 de desembre de 2018, pel qual s'aproven les bases específiques que han de regir la concessió de subvencions per a la modernització de les llibreries.
Aprovar les bases específiques que han de regir la concessió de subvencions per a la modernització de les llibreries, que consten a l'annex d'aquest Acord.
Derogar l'annex 4 de la Resolució CLT/2930/2014, de 18 de desembre, per la qual es dona publicitat a l'Acord del Consell d'Administració de l'Institut Català de les Empreses Culturals, pel qual s'aproven les bases específiques que han de regir la concessió de subvencions del sector del llibre.
L'objecte d'aquesta línia de subvencions és la modernització de la llibreria, entesa com a establiment obert al públic adreçat principalment a la venda de llibres, mitjançant la realització d'obres, l'adquisició de béns i equipaments, la incorporació, adaptació o millora de noves tecnologies, l'elaboració d'auditories de qualitat de servei i la realització d'accions de promoció del llibre i la lectura.
En el cas que una empresa tingui diversos establiments oberts al públic, cal presentar una sol·licitud per establiment, fins a un màxim de cinc sol·licituds.
Únicament poden optar a les subvencions les empreses privades que es dediquen, exclusivament o principalment, a la venda de llibres al client final, en establiments oberts al públic.
a) Les activitats objecte de subvenció s'han de portar a terme l'any de concessió de la subvenció.
b) La persona sol·licitant ha de disposar com a mínim d'un local obert al públic per a la venda al detall de llibres.
La llibreria objecte de sol·licitud ha d'estar ubicada a Catalunya.
c) La facturació per la venda de llibres ha de suposar més del 50% de la facturació de l'any anterior al de concessió de la subvenció de la llibreria per a la qual se sol·licita l'ajut.
d) La facturació de la llibreria per a la qual se sol·licita l'ajut per la venda de llibres de l'any anterior al de concessió de la subvenció ha de ser superior o igual a 50.000,00 euros.
e) La persona sol·licitant ha de tenir una pàgina web a disposició dels usuaris, ja sigui relativa a l'establiment individual o a la cadena de llibreries a la qual pertany.
f) La persona sol·licitant ha d'estar donada d'alta a la base de dades LibriData de la Cambra del Llibre de Catalunya.
g) La persona sol·licitant ha de complir els protocols de la cadena de subministrament de llibres (CSL).
h) La persona sol·licitant ha de disposar d'un sistema informatitzat de gestió i control d'existències i vendes per a cada llibreria per a la qual se sol·licita l'ajut.
i) La mitjana d'exemplars en existències de l'any anterior al de concessió de la subvenció a la llibreria per a la qual se sol·licita l'ajut no pot ser inferior a 3.000.
j) La persona sol·licitant, en relació amb la llibreria per a la qual se sol·licita l'ajut, ha d'haver efectuat en l'any anterior al de concessió de la subvenció almenys cinc activitats de promoció del llibre i la lectura.
L'òrgan instructor valora, amb l'assessorament de la comissió que estableix la base 12, la consideració d'activitats de promoció del llibre i la lectura, així com la seva realització.
k) En el cas de realització d'obres i adquisició de béns i equipaments, la persona sol·licitant ha de garantir la destinació de l'equipament, i/o el manteniment de l'ús prioritari de llibreria del local, d'acord amb el que estableix la base 6.3.a).
Els requisits de les lletres c), d), i) i j) no seran d'aplicació a les llibreries de nova creació, enteses com aquells establiments que hagin estat donats d'alta d'activitat econòmica l'any anterior al de la concessió de l'ajut o l'any de la concessió de l'ajut.
Són subvencionables les despeses dels costos de personal laboral si es poden imputar a l'activitat objecte de la sol·licitud de subvenció, si bé l'adequació i la quantia són objecte de valoració de l'òrgan instructor amb l'assessorament de la comissió que estableix la base 12, i aquest pot determinar una quantia diferent de la declarada per la persona sol·licitant tenint en compte la coherència amb el cost total de l'activitat subvencionada.
L'import de la subvenció es determina en funció de la facturació anual del llibre al detall de cada establiment, corresponent a l'any anterior al de concessió de la subvenció o, en el cas d'establiments donats d'alta d'activitat econòmica l'any de la concessió de la subvenció, en funció de l'import de la facturació fins a la data de presentació de la sol·licitud.
En ambdós casos, es determina d'acord amb els criteris següents:
b) Si la facturació anual de la llibreria de fons purs i impurs (només llibre tècnic) és d'entre un 10% i un 20% de la facturació anual de la llibreria per venda de llibres, la quantia de la subvenció és del 15% de l'import facturat per aquells conceptes.
c) Si la facturació anual de la llibreria de fons purs i impurs (només llibre tècnic) és superior al 20% de la facturació anual de la llibreria per venda de llibres, la quantia de la subvenció és del 20% de l'import facturat per aquells conceptes.
d) La quantia total resultant del càlcul establert en els apartats anteriors es veurà incrementada en un 2%, per a aquelles llibreries que disposin d'un apartat específic destinat a llibres qualificats amb el distintiu de l'Associació Lectura Fàcil de Catalunya.
L'import facturat per les vendes de l'establiment sol·licitant es determina segons les dades que conté la base de dades LibriData de la Cambra del Llibre de Catalunya.
A la quantia de la subvenció resultant d'acord amb l'apartat anterior, s'hi ha d'afegir el 5% de l'import de la facturació de la llibreria dels fons purs i impurs (només llibre tècnic) en llengua catalana o occitana.
La quantia total resultant del càlcul establert en els apartats anteriors es veurà incrementada en un 5% per a aquelles llibreries que disposin del distintiu "Llibreria de Referència de Catalunya".
En el cas de llibreries de nova creació, la quantia serà la que resulti del càlcul establert en els apartats anteriors, amb un mínim de 1.500 euros.
a) Fons purs: llibres venuts a partir del segon any posterior a l'any de la publicació.
b) Fons impurs: llibres venuts a partir del primer any posterior a l'any de la publicació.
Només computen, als efectes de determinar la quantia de la subvenció, la comercialització de llibres tècnics.
c) Llibre tècnic: són aquells llibres que es refereixen a les temàtiques que es preveuen a la pestanya "documentació relacionada" de l'enllaç, d'acord amb la classificació IBIC (International Book Industry Categories).
En cas de reedicions, es considera com a data de publicació la de la reedició.
a) Declaració del resum anual de l'impost sobre el valor afegit (model 390 de l'Agència Estatal d'Administració Tributària), corresponent a l'any anterior al de concessió de la subvenció.
b) En el cas d'empreses o persones físiques acollides al règim de recàrrec d'equivalència de l'impost sobre el valor afegit, cal aportar autoliquidació del quart trimestre de l'any anterior al de concessió de la subvenció, relativa als pagaments fraccionats a compte de l'impost sobre la renda de les persones físiques corresponents a activitats econòmiques en règim d'estimació directa (model 130 de l'Agència Estatal d'Administració Tributària).
En el cas d'empresaris i professionals acollits al règim d'estimació objectiva, cal aportar autoliquidació del quart trimestre de l'any anterior al de concessió de la subvenció, relativa als pagaments fraccionats a compte de l'impost sobre la renda de les persones físiques corresponents a activitats econòmiques en règim d'estimació objectiva (model 131 de l'Agència Estatal d'Administració Tributària).
En el cas d'entitats en règim d'atribució de rendes, cal aportar declaració anual de l'any anterior al de concessió de la subvenció (model 184 de l'Agència Estatal d'Administració Tributària).
Respecte del projecte d'activitat, segons el model de l'ICEC, aquest ha d'incloure el següent:
b) Descripció del sistema informatitzat per a la gestió i el control d'existències i vendes de la llibreria per a la qual se sol·licita l'ajut.
c) Codi de la llibreria corresponent al sistema d'informació normalitzada del llibre (SINLI – CSL).
d) Dades de l'activitat relativa a l'any anterior al de concessió de la subvenció:
d.1) Nombre mitjà d'exemplars que hi ha a l'establiment.
d.2) Total d'ingressos de qui fa la sol·licitud, amb indicació dels corresponents a la venda de llibres.
En el cas de persones sol·licitants titulars de més d'una llibreria, només s'han d'incloure les dades relatives a la llibreria per a la qual se sol·licita l'ajut.
d.3) Activitats de promoció del llibre i la lectura dutes a terme.
Al formulari de sol·licitud han de constar les declaracions següents:
a) Declaració en què la persona es compromet, en cas d'obtenir la subvenció, a destinar la dotació de l'equipament adquirit mitjançant la subvenció a la finalitat prevista durant un període mínim de 2 anys o, en cas que se subvencionin obres en el local, a mantenir l'ús prioritari de llibreria del local durant un període mínim de 5 anys.
b) Si escau, declaració que la llibreria disposa d'un apartat específic destinat a llibres qualificats amb el distintiu de l'Associació de Lectura Fàcil de Catalunya.
—8 Proposta de resolució provisional i presentació de documentació addicional
Les persones proposades com a beneficiàries en la proposta de resolució provisional han de presentar, juntament amb la documentació que disposa la base general 11.5, i només en el cas d'obres, si la persona sol·licitant és arrendatària del local amb un contracte de vigència inferior a 5 anys o en casos de supòsits anàlegs, una declaració del propietari del local que garanteixi l'ús prioritari de llibreria per a la resta del període.
La tramitació del pagament per import equivalent al 100% de la quantia de la subvenció es tramita a partir de la concessió.
Per al pagament d'aquesta bestreta no s'exigeix la presentació de garantia.
Les persones beneficiàries han de presentar un compte justificatiu simplificat, amb el contingut que estableix la base general 16.2.b), a l'Àrea del Llibre de l'Institut Català de les Empreses Culturals com a màxim l'últim dia hàbil del mes de gener de l'any següent al de concessió de la subvenció.
—11 Altres obligacions de les persones beneficiàries
Una comissió de seguiment, nomenada per la persona titular de la Direcció de l'Institut Català de les Empreses Culturals i integrada per la persona titular de la Direcció de l'Àrea del Llibre de l'Institut Català de les Empreses Culturals, que la presideix, una persona experta del sector de la llibreria, una persona representant del Gremi de Llibreters de Catalunya i una persona tècnica de l'Àrea del Llibre, fa el seguiment i l'avaluació dels resultats de la convocatòria corresponent.
Aquesta comissió té les funcions que preveuen aquestes bases, així com les d'interpretar, amb relació a títols concrets, els conceptes que defineixen les bases 3.1.j) i 4, i també assessorar l'òrgan concedent en relació amb la interpretació d'aquestes bases.